હીરા ઉદ્યોગમાં દિવાળીના વેકેશન બાદ ઉઠમણાંની ઘટનાઓનો દૌર જોવા મળી રહ્યો છે,મંગળવારના દુબઈ ખાતે પોલિશ્ડ ડાયમંડનો વેપાર કરતો ગુજરાતી જૈન વેપારી 35 કરોડમાં ઉઠી જવાની ચર્ચાએ સુરત અને મુંબઈના હીરા ઉદ્યોગમાં ખાસ્સી ચર્ચા જગાવી હતી, આજે બજાર ખુલતા જ સુરતમાં સાવલિયા અટકધારી વેપારી પણ 25 કરોડમાં ઉઠી જવાની વાત હીરા બજારમાં ચાલી હતી તો મુંબઈના હીરા બજારમાં પણ બે વેપારીઓએ અલગ અલગ કિસ્સામાં 10 અને 15 કરોડમાં ઉઠમણું કરતા વર્ષોથી એક કાચી ચિઠ્ઠી ઉપર કરોડોનો કારોબાર કરતા આ ઉદ્યોગમાં અવિશ્વાસનો માહોલ ઉભો થયો છે.